CELEX: 32021D0258
Language: et
Date: 2021-02-18 00:00:00
Title: Nõukogu otsus (ÜVJP) 2021/258, 18. veebruar 2021, millega muudetakse otsust 2011/101/ÜVJP piiravate meetmete kohta seoses olukorraga Zimbabwes

19.2.2021   
               
               
                  ET
               
               
                  Euroopa Liidu Teataja
               
               
                  L 58/51
               
            
         NÕUKOGU OTSUS (ÜVJP) 2021/258,
         18. veebruar 2021,
         millega muudetakse otsust 2011/101/ÜVJP piiravate meetmete kohta seoses olukorraga Zimbabwes
         EUROOPA LIIDU NÕUKOGU,
         võttes arvesse Euroopa Liidu lepingut, eriti selle artiklit 29,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:
         
                     (1)
                  
                  
                     Nõukogu võttis 15. veebruaril 2011 vastu otsuse 2011/101/ÜVJP (1) piiravate meetmete kohta seoses olukorraga Zimbabwes.
                  
               
                     (2)
                  
                  
                     Nõukogu vaatas otsuse 2011/101/ÜVJP läbi, võttes arvesse Zimbabwes valitsevat poliitilist olukorda.
                  
               
                     (3)
                  
                  
                     Piiravate meetmete kehtivust tuleks pikendada 20. veebruarini 2022. Nõukogu peaks need pidevalt läbi vaatama, võttes arvesse poliitilist ja julgeolekualast arengut Zimbabwes.
                  
               
                     (4)
                  
                  
                     Üht surnud isikut puudutav kanne tuleks otsuse 2011/101/ÜVJP I lisa esitatud isikute ja üksuste loetelust välja jätta. Kõnealuses lisas loetletud kolme isiku ja ühe üksuse puhul tuleks piiravate meetmete kehtivust pikendada ning kahe isiku tuvastamisandmeid ja loetellu kandmise põhjuseid tuleks ajakohastada. Kõnealuse otsuse II lisas loetletud kolme isiku puhul tuleks piiravate meetmete peatamise kehtivust pikendada ning üks surnud isik tuleks nimetatud lisast välja jätta.
                  
               
                     (5)
                  
                  
                     Otsust 2011/101/ÜVJP tuleks seetõttu vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsust 2011/101/ÜVJP muudetakse järgmiselt.
            
                        1)
                     
                     
                        Artikkel 10 asendatakse järgmisega:
                        
                           „Artikkel 10
                           
                              1.   Käesolev otsus jõustub selle vastuvõtmise päeval.
                           
                           
                              2.   Käesolevat otsust kohaldatakse kuni 20. veebruarini 2022.
                           
                           
                              3.   Artikli 4 lõikes 1 ning artikli 5 lõigetes 1 ja 2 osutatud meetmed, mida kohaldatakse II lisas loetletud isikute suhtes, peatatakse kuni 20. veebruarini 2022.
                           
                           
                              4.   Käesolev otsus vaadatakse regulaarselt läbi ning asjakohasel juhul selle kehtivust pikendatakse või seda muudetakse, kui nõukogu leiab, et otsus ei täida oma eesmärke.“
                           
                        
                     
                  
                        2)
                     
                     
                        I lisa asendatakse käesoleva otsuse I lisaga.
                     
                  
                        3)
                     
                     
                        II lisa muudetakse vastavalt käesoleva otsuse II lisale.
                     
                  
         
            Artikkel 2
            Käesolev otsus jõustub järgmisel päeval pärast selle avaldamist Euroopa Liidu Teatajas.
         
         
            Brüssel, 18. veebruar 2021
            
               
                  Nõukogu nimel
               
               
                  eesistuja
               
               A. P. ZACARIAS
            
         
         
            (1)  Nõukogu 15. veebruari 2011. aasta otsus 2011/101/ÜVJP Zimbabwe vastu suunatud piiravate meetmete kohta (ELT L 42, 16.2.2011, lk 6).
      
      
         
            I LISA
            ARTIKLITES 4 JA 5 OSUTATUD ISIKUTE JA ÜKSUSTE LOETELU
            I.   Isikud
            
                         
                     
                     
                        Nimi (ja võimalikud varjunimed)
                     
                     
                        Tuvastamisandmed
                     
                     
                        Loetellu kandmise põhjused
                     
                  
                        2.
                     
                     
                        MUGABE, Grace
                     
                     
                        Sünd. 23.7.1965
                        Pass nr AD001159
                        Isikutunnistus nr 63-646650Q70
                     
                     
                        ZANU-PF (Zimbabwe African National Union – Patriotic Front) naisteliiga (Women’s league) endine sekretär, osaleb tegevuses, mis kahjustab tõsiselt demokraatiat, inimõiguste austamist ja õigusriiki. Võttis 2002. aastal oma valdusse Iron Mask Estate’i farmi; saab väidetavalt ebaseaduslikku ja suurt kasumit teemantide kaevandamisest.
                     
                  
                        5.
                     
                     
                        CHIWENGA, Constantine
                     
                     
                        Asepresident
                        Zimbabwe Kaitseväe endine komandör, erruläinud kindral, sünd. 25.8.1956
                        Pass nr AD000263
                        Isikutunnistus nr 63-327568M80
                     
                     
                        Asepresident ning Zimbabwe Kaitseväe endine komandör. Ühise operatiivse juhtimiskeskuse liige ja osaline repressiivse riikliku poliitika väljatöötamises või elluviimises. Kasutas farmide võõrandamiseks sõjaväge. Oli 2008.aasta valimiste ajal presidendivalimiste teise vooruga seotud vägivallaaktide peakorraldaja.
                     
                  
                        7.
                     
                     
                        SIBANDA, Phillip Valerio (teise nimega Valentine)
                     
                     
                        Zimbabwe Kaitseväe komandör
                        Zimbabwe Rahvaarmee endine komandör, kindral, sünd. 25.8.1956 või 24.12.1954
                        Isikutunnistus nr 63-357671H26
                     
                     
                        Zimbabwe Kaitseväe komandör ja Zimbabwe Rahvaarmee endine komandör. Kõrgem sõjaväeohvitser, kes on seotud valitsusega ja kes osales rõhuva riikliku poliitika väljatöötamises või elluviimises.
                     
                  II.   Üksused
            
                         
                     
                     
                        Nimi
                     
                     
                        Tuvastamisandmed
                     
                     
                        Loetellu kandmise põhjused
                     
                  
                        1.
                     
                     
                        Zimbabwe Defence Industries
                     
                     
                        10th floor, Trustee House, 55 Samora Machel Avenue, PO Box 6597, Harare, Zimbabwe
                     
                     
                        Kaitseministeeriumi ja valitsuse ZANU-PFi fraktsiooniga seotud ettevõte.
                     
                  
      
      
         
            II LISA
            Otsuse 2011/101/ÜVJP II lisast jäetakse välja järgmist isikut puudutav kanne:
            
                        „4.
                     
                     
                        Shiri, Perence (alias Bigboy) Samson Chikerema“.